ai4bharat/Pralekha huggingface dataset:
پیٹرولیم اور قدرتی گیس کی وزارت
پٹرول اور ڈیزل کی قیمتیں
پٹرولیم اور قدرتی گیس کے وزیر مملکت جناب رامیشور تیلی نے آج راجیہ سبھا میں ایک سوال کے تحریری جواب میں کہ پٹرول اور ڈیزل کی قیمتیں بالترتیب 26.06.2010 اور 19.10.2014 سے مارکیٹ کی طرف سے طے کی جاتی ہیں۔ اور تب سے ہی سرکاری زمرے کی تیل کی مارکیٹنگ کرنے والی کمپنیاں  پیٹرول اور ڈیزل کی قیمتوں کے تعین کے تعلق سے اپنی بین الاقوامی مصنوعات کی قیمتوں، شرح مبادلہ، ٹیکس کے ڈھانچے، اندرونِ ملک مال برداری اور دیگر لاگتوں کے کے مطابق مناسب فیصلے کرتی ہیں۔ درونِ ملک پیٹرولیم مصنوعات کی قیمتیں بین الاقوامی مارکیٹ میں متعلقہ مصنوعات کی قیمتوں سے منسلک ہوتی ہیں۔ باوجودیکہ حکومت سبسڈی والے گھریلو ایل پی جی اور راشن دکانوں میں مٹی کے تیل کی خوردہ فروخت کی قیمت کے لئے صارفین کے حق میں مؤثر قیمت کو متوازن رکھنے کا سلسلہ جاری رکھے ہوئے ہے۔
پٹرول اور ڈیزل کی قیمتوں میں کمی لانے اور صارفین کو راحت دینے کے ارادے سےمرکزی حکومت نے 4 نومبر 2021 سے پیٹرول اور ڈیزل پر سنٹرل ایکسائز ڈیوٹی کو بالترتیب 5 روپے فی لیٹر اور 10 روپے فی لیٹر کم کر دیا۔اس کے بعد کئی ریاستوں اور مرکز کے زیر انتظام علاقوں نے بھی پٹرول اور ڈیزل پر ویٹ کو کم کر دیا۔
پیٹرولیم مصنوعات کی کھپت کی بنیاد پر خام تیل اور قدرتی گیس کی خود کفالت کی گزشتہ تین برسوں کی تفصیلات درج ذیل ہیں: -
|
|
سال
|
|
خود کفالت 
|
|
خام تیل
|
|
قدرتی گیس
|
|
2018-19
|
|
16.20
|
|
52.70
|
|
2019-20
|
|
15.00
|
|
47.17
|
|
2020-21
|
|
15.60
|
|
45.80
|
|
2021-2022

|
|
15.00
|
|
50.70
وزارت دفاع
بھارتی بحری جہازوں کا سیہانوکیول، کمبوڈیا کا دورہ
بھارتی بحریہ کے جہاز دہلی اور ست پورہ، مشرقی بیڑے کے فلیگ آفیسر کمانڈنگ، ریئر ایڈمرل گرچرن سنگھ کی سربراہی میں 14 مئی 23 کو سیہانوک ویل، کمبوڈیا سے روانہ ہوئے۔ تین روزہ پورٹ کال نے بھارت کے خوشگوار تعلقات اور کمبوڈیا کی بادشاہی کے ساتھ تیزی سے بڑھتے ہوئے تعاون کو اجاگر کیا۔
وزارت دفاع اور رائل کمبوڈین آرمڈ فورسز کے سینئر معززین کے ساتھ سماجی رابطوں کے علاوہ دونوں بحری افواج کے اہلکار پیشہ ورانہ تعاملات، کراس ڈیک وزٹ اور دوستانہ کھیلوں کے تبادلے میں مصروف رہے۔
انسانی امداد اور قدرتی آفات سے بچاؤ  اور آگ بجھانے کے بارے میں تربیتی سیشن بھی منعقد کیے گئے۔ یہ جہاز سیاحوں کے لیے بھی کھلا تھا اور کمبوڈیا میں مقیم ہندوستانی باشندوں کو دونوں جہازوں کی سیر کروائی گئی۔
کامیاب پورٹ کال نے باہمی افہام و تفہیم کو بڑھایا اور دونوں بحری افواج کے درمیان دوستی کے روابط کو مضبوط کیا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 42
سائنس اور ٹیکنالوجی کی وزارت
ڈی ایس آئی آر کے تعاون سے کل سی آر ٹی ڈی ایچ-سینٹرل مکینیکل انجینئرنگ ریسرچ انسٹی ٹیوٹ ، درگاپور میں ’’ ایم ایس ایم ایز کو بااختیار بنانے میں سی آر ٹی ڈی ایچس کا رول ‘‘ پر چنتن شیویر کا افتتاح کیا جائے گا
سائنسی اور صنعتی تحقیق کے محکمہ  نے ملک بھر کے تمام 18 سی آر ٹی ڈی ایچس میں ’’چنتن شیویر- ایم ایس ایم ایز کو بااختیار بنانے میں سی آر ٹی ڈی ایچس کا رول‘‘ کا اہتمام کرنے کی شروعات کی ہے جس کا مقصد سی آر ٹی ڈی ایچس اور ایم ایس ایم ایز ، اسٹارٹ اپس اور اختراع کاروں کے درمیان روابط کو بہتر بنانا ہے۔ اس سلسلے میں دو چنتن شیویروں کا انڈین انسٹی ٹیوٹ آف ٹکنالوجی، کھڑگپور  اور انڈین انسٹی ٹیوٹ آف ٹاکسیولوجی ریسرچ  ،لکھنؤ میں ڈی ایس آئی آر - سی آر ٹی ڈی ایچ سہولت میں کامیابی کے ساتھ کیا گیا ہے۔ اس کے تسلسل میں، تیسرے ’’چنتن شیویر‘‘ کی میزبانی ڈی ایس آئی آر کے ساتھ سنٹرل مکینیکل انجینئرنگ ریسرچ انسٹی ٹیوٹ ، درگاپور میں کی جائے گی۔
تقریب کا آغاز سی ایم ای آر آئی، درگاپور کے ڈائریکٹر ڈاکٹر نریش چندر مرمو کے خطاب سے ہوگا۔ اس کے بعد سائنٹسٹ-جی اور سی آر ٹی ڈی ایچ، ڈی ایس آئی آر کی سربراہ ڈاکٹر سجاتا چکلانوبس، چنتن شیویر کا ایک جائزہ پیش کریں گی۔ ڈاکٹر سجاتا چکلانوبس اور ڈاکٹر نریش چندر مرمو تقریب کے دوران ایک ویڈیو جاری کریں گے جس میں ڈی ایس آئی آر - سی آر ٹی ڈی ایچ - سی ایم ای آر آئی ، درگاپور میں تیار کئے گئے انفراسٹرکچر کو دکھایا جائے گا۔ ڈی ایس آئی آر کے سینئر افسران ڈاکٹر رنجیت بیروا اور ڈاکٹر سمن مجمدار کے ساتھ ساتھ پی آئی-سی آر ٹی ڈی ایچ، ڈاکٹر سدیپ سامنتا، سی آر ٹی ڈی ایچ-سی ایم ای آر آئی کے کوآرڈ نیٹر جناب ایس وائی پوجار اور ان کی ٹیم اہم اس تقریب کے دوران چیمبرز آف کامرس اینڈ انڈسٹری ایسوسی ایشنز کے مندوبین کے ساتھ ساتھ بہت چھوٹی، چھوٹی اور درمیانے درجے کی صنعتوں  کے نمائندے بھی شامل ہوں گے۔
سی آر ٹی ڈی ایچ - سی ایم ای آر آئی ، درگاپور میں مستقبل کے پیش نظر ٹیکنالوجی کے اقدامات کے جائزہ پر تقریب کے موضوعاتی سیشن ڈاکٹر سدیپ سمانتا پیش کریں گے اور اس کے بعد ایم ایس ایم ای کنیکٹ اور مواقع کو مضبوط کرنے کے لیے سی آر ٹی ڈی ایچ - سی ایم ای آر آئی ، درگاپور میں کی جانے والی سرگرمیوں کا خلاصہ جناب ایس وائی پوجار کی طرف سے پیش کیا جائے گا۔ ایم ایس ایم ایز ، اسٹارٹ اپس اور اختراع کاروں کو درپیش بڑے مسائل کا خاکہ پیش کرنے کے لئے اور سی آر ٹی ڈی ایچ کے ممکنہ حل پر تبادلہ خیال کرنے کے لیے ایک ’’سمواد‘‘ تک موضوعاتی سیشن جاری رہے گا۔ یہ سیشن بنیادی طور پر آر اینڈ ڈی مقاصد حاصل کرنے میں ایم ایس ایم ایز کی مدد کے سلسلے میں سی آر ٹی ڈی ایچ کے رول پر توجہ مرکوز کریں گے۔ ایم ایس ایم ایز کے آر اینڈ ڈی اہداف کو پورا کرنے میں سی آر ٹی ڈی ایچ کے چیلنجوں اور رول اور چیلنجوں کے بارے میں صنعتی تنظیموں، ایم ایس ایم ایز کے نمائندے بھی اپنا نقطہ نظر پیش کریں گے۔ پروگرام کا اختتام سی آر ٹی ڈی ایچ سہولیات کے ایک مختصر دورے کے ساتھ کیا جائے گا، جس کی قیادت مہمان اور مندوبین کریں گے۔
چنتن شیویر میں ایک تعاملی اجلاس بھی ہوگا جس میں ایم ایس ایم ایز /اسٹارٹ اپس /اختراع کاروں کے شرکاء، صنعتی انجمنوں کے نمائندے اور ڈی ایس آئی آر - سی آر ٹی ڈی ایچ - سی ایم ای آر آئی کی ٹیم شرکت کرے گی ۔ اس کا مقصد ان کو درپیش مسائل کے ممکنہ حل کی نشاندہی کربناہے۔ یہ ہندوستان کو ایک اہم صنعتی آر اینڈ ڈی اور مینوفیکچرنگ ہب بنانے کی طرف ایک قدم ہوگا۔
۔۔۔۔۔۔۔۔۔۔۔
ش ح۔ا گ۔ ن ا۔
U- 9363
(Visitor Counter : 41
نائب صدر جمہوریہ ہند کا سکریٹریٹ
نائب صدر جمہوریہ نے شہریوں سے پانی کے تحفظ کو روزمرہ کی زندگی کا لازمی حصہ بنانے کی اپیل کی، کہا کہ جن آندولن جل آندولن کو تیز کرے گا
نائب صدر جمہوریہ کا کہنا ہے کہ پانی کے روایتی ڈھانچے کوریڈیوس، رییوز اور ری سائیکل کے 3 آر کے ذریعے دوبارہ زندہ کریں
نائب صدر جمہوریہ نے عوامی نمائندوں سے اپیل کی کہ وہ پانی کے تحفظ کو ترجیح بنائیں اور مثال پیش کرکے رہنمائی کریں
فطرت کا تحفظ ہندوستان کی تہذیبی اخلاقیات کا ایک لازمی پہلو ہے - نائب صدر
نائب صدر جمہوریہ نے چوتھے قومی آبی ایوارڈ پیش کئے
نائب صدر جمہوریہ، جناب جگدیپ دھنکھڑ نے آج تمام شہریوں سے اپیل کی کہ وہ پانی کے تحفظ کو اپنی روزمرہ کی زندگی کا ایک لازمی پہلو بنائیں، تاکہ جن آندولن کا جذبہ جل آندولن کے مقصد کو تیز تر کر سکے۔
آج نئی دہلی کے وگیان بھون میں چوتھے قومی آبی ایوارڈ کی تقریب سے خطاب کے دوران، نائب صدر جمہوریہ نے ’’3 آر یعنی ریڈیوس، رییوز اور ری سائیکل ، کی تجدید عہد کے ذریعے ہمارے روایتی پانی ذخیرہ کرنے کے ڈھانچے جیسے جوہڑوں  کو پھر سے متحرک کرنے پر زور دیا۔‘‘
آبی وسائل کے نظم و نسق کے شعبے میں ان کے مثالی کام کے لیے ایوارڈیافتگان کو مبارکباد دیتے ہوئے نائب صدر جمہوریہ نے پنچایت، ریاستی اور قومی سطح پر تمام عوامی نمائندوں سے مطالبہ کیا کہ وہ پانی کے تحفظ کو اپنی ترجیح بنائیں اور مثال پیش کرکے قائدانہ رول ادا کریں ۔
آئینی دفعات جیسے ریاستی پالیسی کے رہنما اصول اور بنیادی فرائض کی طرف توجہ مبذول کراتے ہوئے جو پانی اور ماحولیات کے تحفظ پر زور دیتے ہیں، نائب صدر جمہوریہ نے اس تبدیلی کے اثرات پر روشنی ڈالی جو کہ جل جیون مشن جیسے حکومتی اقدامات کے عام لوگوں کی زندگیوں پر پڑ رہے ہیں۔
یہ بتاتے ہوئے کہ پانی کا تحفظ ہمیشہ سے ہندوستان کے تہذیبی اخلاق کا ایک لازمی پہلو رہا ہے، نائب صدر جمہوریہ نے کہا کہ یہ ہر شہری کی ذمہ داری ہے کہ وہ قدرت کے تحفوں کے دانش مندانہ استعمال کو یقینی بنائے۔ انہوں نے زور دیا کہ قدرتی وسائل کا استعمال ہماری بہترین ضرورت کے مطابق ہونا چاہیے۔
4 ویں نیشنل واٹر ایوارڈز کی تقریب میں، جس کا افتتاح نائب صدر نے ایک علامتی جل کلش تقریب سے کیا، 11 زمروں میں 41 فاتحین کو نوازا گیا۔
نائب صدر جمہوریہ نے ایک مختصر فلم کا بھی افتتاح کیا جس میں اینی میٹڈ کردار پیکو ہے، جو کہ نیشنل واٹر مشن کا میسکاٹ ہےاور جسے دوردرشن پر پانی کے تحفظ کے پیغام کو وسعت دینے کے لیے ٹیلی کاسٹ کیا جائے گا۔
اس موقع پر جل شکتی کے مرکزی وزیر جناب گجیندر سنگھ شیخاوت، جل شکتی اور فوڈ پروسیسنگ انڈسٹری کے وزیر مملکت جناب پرہلاد سنگھ پٹیل، جل شکتی اور قبائلی امور کے وزیر مملکت جناب بشویشور ٹوڈو، جل شکتی کی وزارت کے محکمہ آبی وسائل، دریاؤں کی ترقی اور گنگا کی بحالی کے سکریٹریجناب پنکج کمار اور جل شکتی کی وزارت کے دیگر سینئر افسران بھی اس موقع پر موجود تھے۔
نائب صدر جمہوریہ کے خطاب کا متن نیچے دیے گئے لنک پر دستیاب ہے۔
https://pib.gov.in/PressReleseDetail.aspx?PRID=1933040
کامرس اور صنعت کی وزارتہ
غیر ملکی تجارتی پالیسی میں چھ مہینے کی توسیع کی گئی
حکومت کو ایکسپورٹ پروموشن کونسلز اور سرکردہ برآمد کاروں سے درخواستیں موصول ہوئی تھیں کہ ہمیں موجودہ غیر ملکی تجارتی پالیسی  کو جاری رکھنا چاہیے، جس میں وقتاً فوقتاً توسیع کی جاتی رہی ہے۔
حالیہ دنوں میں، برآمد کاروں اور صنعتی اداروں نے حکومت سے پرزور اپیل کی ہے کہ عالمی اقتصادی اور جغرافیائی و سیاسی حالات کی موجودہ خستہ حالی کو دیکھتے ہوئے، موجودہ پالیسی کو کچھ وقت کے لیے آگے بڑھانا بہتر رہے گا، اور نئی پالیسی تشکیل دینے سے پہلے مزید صلاح و مشورہ کرنے کی ضرورت ہے۔
حکومت نے پالیسی بناتے وقت تمام متعلقین کو ہمیشہ اس عمل میں شامل کیا ہے۔ اسی کے مدنظر، غیر ملکی تجارتی پالیسی 20-2015، جس کی مدت 30 ستمبر 2022 تک ہے، کو یکم اکتوبر، 2022 سے مزید چھ مہینے کے لیے آگے بڑھانے کا فیصلہ کیا گیا ہے۔
اقلیتی امور کی وزارتت
اقلیتی برادری کی فلاح و بہبود کے لیے اسکیمیں
حکومت ہنرمندی کی ترقی اور صنعت کاری کی وزارت، ٹیکسٹائل کی وزارت، ثقافت کی وزارت، خواتین اور بچوں کی ترقی کی وزارت اور دیہی ترقی کی وزارت کی مختلف اسکیموں کے ذریعے اقلیتوں، خاص طور پر معاشرے کے معاشی طور پر کمزور اور کم مراعات یافتہ طبقوں سمیت ہر طبقے کی فلاح و بہبود اور ترقی کے لیے مختلف اسکیموں کو نافذ کرتی ہے۔
اقلیتی امور کی وزارت خصوصی طور پر چھ  مرکزی طور پر نوٹیفائیڈ اقلیتی برادریوں کو سماجی، اقتصادی اور تعلیمی طور پر بااختیار بنانے کے لیے ملک بھر میں مختلف اسکیموں کو نافذ کرتی ہے۔ وزارت کے ذریعہ نافذ کی جانے والی اسکیمیں / پروگرام درج ذیل ہیں:
 تعلیمی بااختیاری کی اسکیمیں
 پری میٹرک اسکالرشپ اسکیم
 پوسٹ میٹرک اسکالرشپ اسکیم
 میرٹ اور ذرائع پر مبنی اسکالرشپ اسکیم
 روزگار اور اقتصادی بااختیاری کی اسکیمیں
 پردھان منتری وراثت کا سموردھن 
 اقلیتوں کو رعایتی قرضوں کی فراہمی کے لیے قومی اقلیتی ترقی اور فنانس کارپوریشن  کو برابری۔
 خصوصی اسکیمیں
 جیو پارسی: بھارت میں پارسیوں کی آبادی میں کمی کو روکنے کے لیے ایک اسکیم۔
 قومی وقف بورڈ ترقیاتی اسکیم  اور شہری وقف سمپتی وکاس یوجنا ۔
 بنیادی ڈھانچے کی ترقیاتی اسکیمیں
 پردھان منتری جن وکاس پروگرام 
جن اسکیموں کے تحت ڈی بی ٹی موڈ کے تحت مستحقین کو فنڈز جاری کیے گئے ان میں پچھلے تین برسوں کے لیے جاری کردہ فنڈز کی تفصیلات درج ذیل ہیں:
|
|
نمبر شمار
|
|
اسکیم کا نام
|
|
جاری کردہ کل فنڈز 
|
|
1
|
|
پری میٹرک اسکالرشپ اسکیم
|
|
4001.37
|
|
2
|
|
پوسٹ میٹرک اسکالرشپ اسکیم
|
|
1353.45
|
|
3
|
|
میرٹ اور ذرائع پر مبنی اسکالرشپ اسکیم
|
|
1027.74
|
|
4
|
|
مولانا آزاد نیشنل فیلوشپ اسکیم
|
|
247.50
|
|
5
|
|
پڑھو پردیش اسکیم
|
|
56.77
|
|
6
|
|
نئی اڑان
|
|
20.13
یہ معلومات خواتین اور بچوں کی ترقی کی مرکزی وزیر محترمہ سمرتی زبین ایرانی نے راجیہ سبھا میں ایک سوال کے تحریری جواب میں دی۔U. No. 3495
(Visitor Counter : 63
بہت چھوٹی، چھوٹی اور درمیانی صنعتوں کی وزارت
کامیابی کی کہانی: نیشنل اسمال انڈسٹریز کارپوریشن کی مدد سے مدھوبالا مالی طور پر خود مختار
محترمہ مدھوبالا کا تعلق منڈی، ہماچل پردیش سے ہے۔ بہت چھوٹی، چھوٹی اور درمیانی صنعتوں کی نیشنل اسمال انڈسٹریز کارپوریشن کے تحت اُنہوں نے اپنا فیشن ڈیزائننگ کا ایک سالہ کورس مکمل کیا اور کٹنگ اور ٹیلرنگ کا کام سیکھا۔
اُنہیں اس طرح اپنا بوٹیک قائم کرنے اور مالی طور پر آزاد و خود مختار ہونے میں مدد ملی ہے۔ وہ کہتی ہیں کہ ‘‘میں نے نیشنل اسمال انڈسٹریز کارپوریشن کے ٹریننگ کورس کے تحت فیشن ڈیزائننگ جیسے کٹنگ اور ٹیلرنگ وغیرہ کے بارے میں بہت کچھ سیکھا۔ اس نے میری بہت مدد کیہے اور اب مدھوبالا بوٹیک کے نام سے میرا ایک اپنا بوٹیک ہے اور میں ماہانہ تقریباً 10,000 روپے کمانے کی متحمل ہوں’’۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 200 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 4,46,671 ٹیکے لگائے گئے۔
ہندوستان میں سردست زیر علاج مریضوں کی تعداد 1,44,264 ہے۔
فی الحال زیر علاج مریضوں کی شرح 0.33 فیصد ہے۔
سردست ملک میں شفایابی کی شرح 98.47 فیصد ہے۔
گزشتہ 24 گھنٹوں کے دوران16,069,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,30,97,510 ہوگئی ہے۔
پچھلے 24 گھنٹوں کے دوران 16,935 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((6.48 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 86.96 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 2,61,470 ٹیسٹ کئے گئے۔
صحت اور خاندانی بہبود کی وزارت
کیرالا میں اے بی- پی ایم جے ا ے وائی کانفاذ
نئیدہلی۔22؍نومبر۔وزیرمملکت  جناب اشونی کمار چوبے نے آج یہاں لوک سبھا میں ایک تحریری جواب میں بتایا کہ کیرالا میں آیوشمان بھارت پردھان منتری جن آروگیہ یوجنا  کانفاذ یکم اپریل 2019 سے کیا جارہا ہے۔ 20 نومبر 2019 تک اسکیم کے نفاذ کے بارے میں تفصیلات درج ذیل ہیں:
- نفاذ کا طریقہ – انشورنس
- 34.48 لاکھ کنبے اے بی – پی ایم جے اے وائی اور ریاستی اسکیم کے تحت فائدہ حاصل کرنے کے حقدار ہیں۔
- 381 اسپتالوں کو اسکیم کے تحت پینل میں شامل کیا گیا ہے جن میں 179 سرکاری اور 202 نجی اسپتال شامل ہیں۔
- اب تک 5.97 لاکھ لوگوں کو اسکیم کے تحت شامل کیا گیا ہے۔
کیرالا کی حکومت نے 2 نومبر 2018 کو اے بی- پی ایم جے اے وائی کے نفاذ کیلئے ایک مفاہمت نامے پر دستخط کیے تھے۔ تاہم چونکہ ریاست پہلے سے ہی راشٹریہ سوستھ بیمہ یوجنا کا نفاذ کررہی تھی ، اس لئے اے بی پی ایم جے اے وائی کا آغاز آر ایس بی وائی کے تحت پالیسی مدت جو کہ 31 مارچ 2019 تھی ، کے اختتام تک مؤخر ہوگیا تھا۔ اس کے بعد کیرالا حکومت اور حکومت ہند کے درمیان مفاہمت نامے  کے مطابق ریاست میں اے بی – پی ایم جے اے وائی کاآغاز یکم اپریل 2019 کو کیا گیا تھا۔
اے بی پی ایم جے اے وائی کے ا ٓغاز سے پہلے کیرالا کی حکومت راشٹریہ سوستھ بیمہ یوجنا اور ریاستی اسکیم جامع صحت بیمہ اسکیم کو نافذ کررہی تھی ۔ اے بی پی ایم جے اے وائی - کرونائے آروگیہ سرکشا پدھتھی  کے آغاز کے ساتھ ہی پہلے سے موجود دونوں اسکیمیں اس میں شامل ہوگئیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ن ا۔ع ن
U-5304
(Visitor Counter : 44
بہت چھوٹی، چھوٹی اور درمیانی صنعتوں کی وزارت
منفرد سائنسی عمل
مائیکرو ،اسمال اور میڈیم انٹرپرائزز کے وزیر مملکت جناب بھانو پرتاپ سنگھ ورما نے لوک سبھا میں ایک تحریری جواب میں بتایا کہ ایم ایس ایم ای کی وزارت نے کھادی اور ولیج انڈسٹریز کمیشن  کے ذریعہ 4 جنوری 2021 کو راجستھان کے اودے پور ضلع میں ایک قبائلی گاؤں نچلا منڈوا سے جو کہ ایک بنجر علاقہ ہے، ملک کے خشکی سے متاثرہ علاقوں اور خشک / بنجر میں رہنے والے لوگوں کے لئے ذریعہ معاش اور کثیر الضابطہ دیہی صنعت کی حمایت مہیا کرانے اور زمین کی تنزلی کوروکنے اور صحرا بندی کم کرنے کے مشترکہ قومی مقاصد کی تکمیل کے لئے ایک منفرد پائیلٹ پروجیکٹ ،جس کا نام ‘‘ پروجیکٹ بولڈ’’  کا آغازکیا ہے۔ اس پہل قدمی کا مقصد مختلف گاؤں کی صنعتوں کے واسطے سے ماحول کی حفاظت اور دیہی معیشت کو مضبوط کرنے کی غرض سے سائنسی طورپر ماحولیاتی فوائد کو حاصل کرنے اور بانس کی کاشت کے ممکنہ اقتصادی فوائد کا حصول ہے۔
کے وی آئی سی کے تحت اس پروجیکٹ کے لئے کسی بجٹ کی گنجائش نہیں ہےتاہم ایک غیر سرکار ی تنظیم کے ذریعہ بانس کے پودے بطور عطیہ دئے گئے ہیں، جو کہ آسام سے لائے گئے تھے۔ سووچھ بھارت ابھیان کے تحت کے وی آئی سی کے ذریعہ ان کی شجر کاری کی گئی ہے۔پودوں کا رکھ رکھاؤ مقامی برادر ی اور / یا بارڈر سکیورٹی فورس  اور انڈو تبتن بارڈر پولیس  کے ذریعہ کیا جاتا ہے۔ جن کی مدد سے مختلف مقامات پر شجر کاری کی گئی ہے۔اس منصوبے کے لئے کوئی اہداف مقرر نہیں کئے گئے ہیں کیونکہ یہ صرف ایک پائلٹ پروجیکٹ ہے۔
بھاری صنعتوں کی وزارت
حرارتی بجلی پروجیکٹوں کی بروقت تعمیل میں منظم بہتری کی ضرورت ہے: بھاری صنعتوں کے وزیر ڈاکٹر مہندر ناتھ پانڈے
شمالی کرن پورہ اور پتراتو پروجیکٹوں کو اولین ترجیح دینے کی ضرورت ہے: ڈاکٹر مہندر ناتھ پانڈے
بھاری صنعتوں کے مرکزی وزیر نے بی ایچ ای ایل کے ذریعہ مکمل کئے گئے تھرمل پروجیکٹوں کا جائزہ لیا
بھاری صنعتوں کے مرکزی وزیر ڈاکٹر مہیندر ناتھ پانڈے نے کہا ہے کہ اعلیٰ قدر والے قومی اہمیت کےحامل بجلی پروجیکٹوں کی بروقت تکمیل کو یقینی بنانے کے لیے منظم اصلاحات اور پروجیکٹ کے لئے مخصوص ٹیموں کی تشکیل کی ضرورت ہے۔ ڈاکٹر مہندر ناتھ پانڈے نے بھارت ہیوی الیکٹریکل لمیٹڈ  کے ذریعہ مرکزی حکومت اور ریاستی حکومت کی یوٹیلٹیز کے لیے تعمیل کئے جارہے زیر تعمیر حرارتی بجلی پروجیکٹس کا جائزہ لیتے ہوئے یہ بات کہی۔
ڈاکٹر پانڈے نے یہ بھی بتایا کہ شمالی کرن پورہ اور پتراتو جیسے پروجیکٹوں کو جلد از جلد شروع کرنے کے لیے اولین ترجیح دینے کی ضرورت ہے۔
بھارتی صنعت کے مرکزی وزیرنے کہا کہ یہ پروجیکٹ قومی اہمیت کے حامل ہیں، جن میں بنگلہ دیش میں بنگلہ دیش انڈیا فرینڈشپ پاور کمپنی پرائیویٹ لمیٹیڈ  کے ذریعے تیار کیا جارہا میتری تھرمل پرجیکٹ بھی شامل ہے اور بی ایچ ای ایل کے ذریعہ تعمیل کیاجارہا ہے ۔ سی ایم ڈی، ڈائریکٹر  اور بھارت ہیوی الیکٹریکل لمیٹڈ کے دیگر افسران نے پروجیکٹوں کی موجودہ صورتحال کے بارے میں بھاری صنعت کے وزیر کو جانکاری دی ۔ انہوں نے کچھ پروجیکٹوں میں بہت زیادہ تاخیر پر گہری تشویش کا اظہار کیا اور بھارت ہیوی الیکٹریکل لمیٹڈ کے چیف منیجنگ ڈائریکٹر کو فوری طور پر ضروری اقدامات کرنے کی ہدایت دی۔
ڈاکٹر پانڈے نے اس کے علاوہ ملک میں بجلی کی بڑھتی ہوئی مانگ کے پیش نظر، یوٹیلٹیز کے ساتھ قریبی تال میل میں پروجیکٹوں کو مقررہ وقت پر مکمل کرنے کی ضرورت پر زور دیا۔ وزیر موصوف نے ملک کے پہلے ایئر کولڈ کنڈینسر  کے ساتھ میتری بنگلہ دیش پروجیکٹ کے یونٹ نمبر 1، شمالی کرن پورہ پاور پروجیکٹ  کی کمیشننگ یونٹ نمبر ۔1 میں بھارت ہیوی الیکٹریکل لمیٹڈ کی کوششوں کی تعریف کی۔ اس سلسلے میں، مرکزی وزیر نے بھارت ہیوی الیکٹریکل لمیٹڈ کو اکتوبر، 2023 تک شمالی کرن پورہ پاور پروجیکٹ کی دوسری یونٹ اور مارچ 2024 تک تیسری یونٹ کو شروع کرنے کو یقینی بنانے کی ہدایت دی۔
بھارت ہیوی الیکٹریکل لمیٹڈ 800 میگاواٹ بوائلر اور ٹربائنز کی واحد ہندوستانی کمپنی اور مینوفیکچرر ہے جس نے ای پی سی موڈ میں 800 میگاواٹ یونٹ ریٹنگ کے ساتھ پروجیکٹوں پر عمل درآمد کیا ہے ۔چالو/ زیر تعمیر،800 میگاواٹ کے 37 سیٹوں میں سے 25 سیٹوں کا بھارت ہیوی الیکٹریکل لمیٹڈ کو آرڈر دیا گیا ہے اور باقی درآمدکیا جاتا ہے۔ بھارت ہیوی الیکٹریکل لمیٹڈ نے ہندوستان میں ایک معیار بھی قائم کیا ہے اور اس کا کوٹھا گوڈم میں 800 میگاواٹ پاور پلانٹ پر سب سے تیز عمل درآمد کرنے کا ریکارڈ ہے۔
تھرمل پاور پراجیکٹوں کی کم ہوتی مانگ کے ساتھ، مصنوعات کو متنوع بنانے کی اپنی کوشش میں بھارت ہیوی الیکٹریکلز لمیٹڈ کو حال ہی میں 80 وندے بھارت ایکسپریس ٹرینوں کے آرڈر ملے ہیں ۔
میٹنگ میں بھاری صنعت کی وزارت کے سیکرٹری، جوائنٹ سیکرٹری اور دیگر سینئر افسران نے بھی شرکت کی۔
وزیراعظم کا دفتر
وزیر اعظم نے تجربہ کار صحافی مادھوری بین کے انتقال پر تعزیت کا اظہار کیا
وزیر اعظم جناب نریندر مودی نے تجربہ کار صحافی مادھوری بین کے انتقال پر گہرے رنج و غم کا اظہار کیا ہے۔
وزیر اعظم نے ٹویٹ کیا؛
““ચિત્રલેખા” પરિવારના મધુરીબેનના અવસાનથી દુઃખી છું. એમનું અવસાન વાચક જગત માટે મોટી ખોટ છે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવાર અને એમના વિશાળ વાચકવર્ગને સાંત્વના...ઓમ શાંતિ !!”
اسٹیل کی وزارت
فولاد کے مرکزی وزیر رام چندر پرساد سنگھ ریاستوں کے کانکنی اور صنعتوں کے وزراء کی دو روزہ کانفرنس کی صدارت کریں گے
نئی دہلی، 24 فروری 2022/ فولاد کے مرکزی وزیر جناب رام چندر پرساد سنگھ 25 تا26 فروری 2022 کے دوران کنارک ، اوڈیشہ میں ملک کی معدنیات سے مالا مال ریاستوں کے ‘‘ کانکنی اور صنعتوں کے وزراء کے ساتھ کانفرنس ’’ کی صدارت کریں گے۔آندھراپردیش، چھتیس گڑھ ، جھارکھنڈ، کرناٹک، مہاراشٹر، اوڈیشہ اور راجستھان کی ریاستی حکومتوں نے اس کانفرنس میں شرکت کرنے کے لئے توثیق کی ہے۔ فولاد اور دیہی ترقیات کے وزیر مملکت جناب فگن سنگھ کلستے بھی دو روزہ کانفرنس سے خطاب کریں گے۔
فولاد کی وزارت ، حکومت ہندریاستی حکومتوں اور مرکز ی سرکار کے درمیان بہترتال میل پیدا کرنے اور کرائے پر کانکنی ،ماحولیاتی کلیئرنس ، جنگلات کلیئرنس اور کانکنی کے نئے پروجیکٹوں سے متعلق امور پر پرزینٹیشن پیش کرنے اور تبادلہ خیال کرنے کےمقصد کے ساتھ ‘‘کانکنی اور صنعت کے وزراء کے ساتھ کانفرنس ’’ کی میزبانی کررہی ہے۔
تجارت کو آسان بنانے میں ریاستی سرکاروں کے قابل ستائش رول کو ملحوظ نظر رکھتے ہوئے حکومت اس موقع کا استعمال شرکت کرنے والی ریاستوں کے لئے اسپیشلٹی اسٹیل کے لئے 6322 کروڑ روپے کی پی ایل آئی اسکیم کو اجاگر کرنے کے لئے کرے گی۔
اس کے علاوہ اس پروگرام کے دوران ثانوی اسٹیل سیکٹر کو درپیش مسائل کو سمجھنے کے لئے ایک ایک مذاکراتی اجلاس کا بھی انعقاد کیا جائے گا۔ اس موقع پر اسٹیل ، کانکنی اور صنعتوں کی مرکزی اور ریاستی وزارتوں کے علاوہ ریاستی اور مرکزی سیکٹر کی سرکاری کمپنیوں کے سینئر افسران موجود ہوں گے۔
م ن۔ م ع۔ ج
UNO-2224
(Visitor Counter : 77
امور داخلہ کی وزارت
حکومت لداخ کے دونوں اضلاع میں 13 اہم اور 44 انفرادی فائدے پر مبنی اسکیموں کے نفاذ کو بڑھانے کے لئے کام کررہی ہیں: جی کشن ریڈی
نئی دہلی ،17؍مارچ2020:داخلی امور کے مرکزی وزیر مملکت جناب جی کشن ریڈی نے آج لوک سبھا میں لداخ کو قبائلی حیثیت دینے سے متعلق ایک سوال کے تحریری جواب میں بتایا کہ جموں و کشمیر کی تنظیم نو کے قانون 2019ء کے مطابق لداخ خود مختار پہاڑی ترقیاتی کونسل قانون 1997، جس میں وقتاً فوقتاً ترمیم کی گئی ہے، موجودہ مرکز کے زیر انتظام علاقے لداخ کے لئے قابل اطلاق رہے گا۔
و زیر موصوف نے ایوان کو بتایا کہ لداخ خود مختار پہاڑی ترقیاتی کونسل قانون 1997 میں لداخ خطے کے اندر خود مختارپہاڑی ترقیاتی کونسلوں کے قیام کی گنجائش ہے۔خود مختار پہاڑی ترقیاتی کونسلیں 1995 میں لیہہ اور 2003 میں کرگل میں وجود میں آئی تھی۔ان کونسلوں کو جو اختیارات دیئے گئے ہیں، وہ کم و بیش بھارت کے آئین کے چھٹے جدول کے مطابق ہے۔2018ء میں لداخ خود مختار پہاڑی ترقیاتی کونسل قانون 1997 میں ترمیم کے بعد ان کونسلوں کو مزید با اختیار بنایا گیا ہے۔
جناب ریڈی نے بتایا کہ بھارت سرکار اور مرکز کے زیر انتظام علاقے لداخ کی انتظامیہ لداخ کے دونوں ضلعوں میں مجاز افراد ؍ کنبوں میں حکومت ہند کی 13اہم اور 44انفرادی فائدے پر مرکوز اسکیموں کے نفاذ کو بڑھانے کے سمت کام کررہی ہیں۔
امور صارفین، خوراک اور عوامی تقسیم کی وزارت
مرکزی حکومت نے ار ہر اور اڑد کو ذخیرہ کرنے کی حد کی میعاد میں 31 دسمبر تک توسیع کی
ڈیپو میں تھوک فروخت کنندگان اور خردہ فروخت کنندگان کے لئے ذخیرہ کرنے کی حد کم کرکے 50 میٹرک ٹن کی گئی
مرکزی حکومت نے ار ہر اور اڑد کے سلسلے میں ضروری اشیاء کے ایکٹ 1955 کے تحت موجودہ اسٹاک کی حد کی میعاد 30 اکتوبر 2023 سے بڑھاکر 31 دسمبر 2023 کردی ہےاور کچھ اسٹاک رکھنے والے اداروں کے لئے اسٹاک کی حد میں بھی ترمیم کی ہے۔ آج جاری کئے گئے نوٹیفکیشن کے مطابق گودام میں تھوک فروخت کنندگان اور بڑی تعداد میں خردہ فروخت کنندگان کے پاس اسٹاک کی حد کو 200 میٹرک ٹن سے کم کرکے 50 میٹرک ٹن کردیا گیا ہےاور چکی کے لئے اسٹاک کی حدکو پچھلے تین ماہ کی پیداوار یا سالانہ صلاحیت سے 25فیصد کی کٹوتی کی گئی ہے۔ جو بھی پچھلے ایک ماہ کی پیداوار یا سالانہ صلاحیت کا دس فیصد یا جو بھی زیادہ ہو ۔
اسٹاک کی حد میں ترمیم اور میعاد میں توسیع ذخیرہ اندوزی کو روکنے اور بازار میں وافر مقدار میں ار ہر اور اڑد کی دالوں کی مسلسل دستیابی اور صارفین کے لئے سستی قیمتوں پر ارہر اور اڑد کی دال کی فراہمی کے لئے کی گئی ہے۔
تازہ حکم نامے کے مطابق سبھی ریاستوں اور مرکز کے زیر انتظام علاقوں کے لئے 31 دسمبر 2023 تک ارہر اور اڑد کی دالوں کے لئے اسٹاک کی حد مقرر کی گئی ہے۔تھوک فروخت کنندگان کے لئے ہر دال پر انفرادی طور پر نافذ اسٹاک کی حد 50 میٹرک ٹن ہے ، خردہ فروخت کنندگان کے لئے 5 میٹرک ٹن ،ہر خردہ آؤٹ لیٹ پر 5 میٹرک ٹن اور خردہ فروخت کنندگان کے لئے ڈیپو میں 50 میٹرک ٹن ، چکی کے لئے پیداوار کے آخری ایک ماہ یا سالانہ انسٹالڈ صلاحیت کا 10 فیصد جو بھی زیادہ ہو۔درآمد کنندگان کے لئے ،درآمد کنندگان کو کسٹم کلیرنس کے دن سے 30 دنوں سے زیادہ درآمد کیا گیا اسٹاک نہیں رکھنا ہے۔متعلقہ اداروں کو صارفین کے امور کے محکمہ کے پورٹل  پر اسٹاک کی صورتحال کا اعلان کرنا ہوگا اوراگر ان کے پاس اسٹاک مقررہ حد سے زیادہ پایا جاتا ہے تو وہ نوٹیفکیشن جاری ہونے کے 30 دن کے اندر اسے مقررہ اسٹاک کی حد تک لائیں گے۔
اس سے پہلے حکومت نے جنوری 2023 کو ار ہر اور اڑد کی دالوں کے لئے اسٹاک کی حد کا نوٹیفکیشن جاری کیا تھا تاکہ ذخیرہ اندوزی اور بے ایمان پر مبنی سٹے بازی کو روکا جاسکےاور صارفین کو اس کا فائدہ حاصل ہوسکے۔صارفین کے امور کا محکمہ اسٹاک ڈسکلوزر پورٹل کے توسط سے ارہر اور اڑد کی دالوں کے اسٹاک کی صورتحال کی باریکی سے نگرانی کررہا ہے ،جس کا ریاستی حکومت کے ساتھ ہفتہ وار جائزہ لیا جارہا ہے۔